Бостан Шәмішұлы Сүлейменов

Бостан Шәмішұлы Сүлейменов (25 тамыз 1938 - 12 ақпан 2020 Атырау) — қазақстандық эколог, қоғам қайраткері және балық өндірісінің ардагері. Каспий теңізінің биологиялық ресурстары және теңіз заңы саласындағы сарапшы. Атырау облысының Құрметті азаматы.

 Өмірбаян 
Бостан Шәмшіұлы Сүлейменов 1938 жылы 25 тамызда туған. Руы Алаша Кіші жүзден тараған.

1961 жылы Астрахан балық өнеркәсібі мен шаруашылығы техникалық институтын бітірген.

1963-1973 жылдары Баутинодағы «Гуррыбхолфлот» басқармасының бас инженері болды.

Аумақтық балық инспекциясында екі рет, 1974-1977, 1992-1996 жылдары басшылық қызмет атқарды.

Әр жылдары "Гурьевбалықөнеркәсібі" өндірістік бірлестігінде бас директор, жеңіл және азық-түлік өнеркәсібі бөлімінің, жеңіл өнеркәсіп және халық тұтынатын тауарлар бөлімінің меңгерушісі, Гурьев облыстық экология және биоресурстар басқармасы басшысының орынбасары болды.

Гурьев облысының табиғат қорғау жөніндегі бас мемлекеттік инспекторы, бас экология инспекторы қызметтерін қоса атқарды.

2000 жылдардың басында Халықаралық Каспий экологиялық бағдарламасында (итбалықтарды зерттеу тобы комиссиясының мүшесі) қазақстандық тараптан сарапшы болды.

 Марапаттары 

 Қоғамның дамуына қосқан зор үлесі үшін КСРО "Владимир Ильич Лениннің туғанына 100 жыл мерекелік медалі" (1970),
 "Ерен еңбегі үшін" медалі
 "Еңбек ардагері" медалі, 
 "Қазақстан Республикасының тәуелсіздігіне 20 жыл медалі" (2011),
 "Еңбек ардагері" медалі, 
 республикалық және облыстық маңызы бар Құрмет грамоталары мен алғыс хаттар оның еңбегінің лайықты бағалануы болды.

2018 жылғы 29 наурыз "Атырау облысының Құрметті азаматы" атағын беру туралы шешім облыстық мәслихаттың 21-ші сессиясында қабылданды. https://www.inform.kz/kz/atyrau-oblysynyn-3-turgynyna-kurmetti-azamat-atagy-berildi_a3201241

 Жарияланымдар  
Бостан СУЛЕЙМЕНОВ. «О людях, экологии и биоресурсах Урало-Каспия». 2016https://atpress.kz/2087-o-lyudyakh-i-ekologii

 Дереккөздер 

Санат:Атырау облысының құрметті азаматтары